PAPDA: YON GWO KOUT RÈL SOLIDARITE NASYONAL /ENTENASYONAL AK TRAVAYÈ/TRAVAYÈZ AYISYEN K AP VIV DOMINIKANI, LETA DOMINIKEN WETE TOUT DWA YO
Nou pwofite okazyon sa a pou felisite tout moun kèlkeswa kote yo ye, ki deja pran pozisyon kont sitiyasyon gwo ponyèt sa yo apati deklarasyon yo fè ak aksyon yo mennen. Onon Deklarasyon Inivèsèl Dwa Moun, tout moun gen dwa pou yo viv nan yon peyi, tout moun gen dwa pou yo gen yon nasyonalite ak pou yo travay. Nou felisite tout moun ki pran kouraj yo a 2 men pou kondane, denonse tout konpòtman ki kontrè ak respè Deklarasyon Inivèsèl Dwa Moun, patikilyèman sitwayen ak sitwayèn Dominiken yo, n ap panse ak 300 entèlektyèl dominiken yo, komite solidarité ak moun yo retire nasyonalite yo, anbasadè Ruben Silié Valdez, Premye Minis Sen Vensan ak Grenadin Mr Ralph Gonsalves, sitwayen ak sitwayèn Ayisyen ki nan peyi a tankou sa k ap viv lòtbò yo. Nou vle lanse sitou yon gwo kout rèl bay tout mouvman sosyal ayisyen an, mouvman sosyal dominiken an, mouvman sosyal Amerikdinò, Amerik Latin, Karayib ak Ewòp yo pou yo pran pozisyon epi mennen aksyon pou denonse epi kondane rasis dominiken yo, yon fason pou mete yon fren ak sitiyasyon sa a epi anpeche plis kriz eklate sou zile a. « Yonn nan leson nou tire nan jenosid ki te fèt sou Jwif yo, nan premye moman yo te retire nasyonalite jwif yo. »
Ollery Saint Louis / Ayiti Djanm Pierre André Geffrard / KRPBB